Дзяржаўная ўстанова адукацыі “Нісімкавіцкая базавая школа”

**УРОК БЕЛАРУСКАЙ МОВЫ Ў IX КЛАСЕ**

**ТЭМА: “ПАЎТАРЭННЕ СКЛАДАНЫХ ПЫТАННЯЎ АРФАГРАФІІ”**

Настаўнік беларускай

мовы і літаратуры

Цімашэнка Н.П.

аг. Нісімкавічы, 2022

**Тэма.** Паўтарэнне складаных пытанняў арфаграфіі.

**Мэта:** актуалізаваць і сістэматызаваць веды вучняў па арфаграфіі.

**Задачы:**

* удасканальваць арфаграфічныя навыкі, уменне свядома аналізаваць уласнае і чужое пісьмовае маўленне з пункту гледжання адпаведнасці яго арфаграфічным і пунктуацыйным нормам;
* абуджаць жаданне вучняў папаўняць свой лексікон, засвойваць новыя словы і іх формы;
* выхоўваць культуру калектыўнай і самастойнай працы, удасканальваць навык самакантролю і самакарэкцыі.

**Абсталяванне:** карткі, табліцы, ацэначныя лісты

**Ход урока**

1. **Матывацыйна-арганізацыйны этап**
   1. Псіхалагічны настрой.
2. Растлумачце прыказкі. Якую з іх вы возьмеце з сабою на ўрок? Чаму?

Што пасееш, тое і вырасце.

Што робіцца наспех, тое выходзіць курам на смех.

Шчасце адчуеш, калі папрацуеш.

1. Стварэнне праблемнай сітуацыі. Вучням прапануецца наступны тэкст аб’явы з інтэрнэту: “Інтэрнет-магазіну “Мілленіўм” патрабуеца мэнэджэр па продажах. Кандзідат на пасаду павінен мець вышэйшую адукацыю, валодаць лідэрскімі якасцямі, мець вопыт работы на інтэрнет-прасторы. Узрост – ад васемнацацці да трыццацці гадоу. Рэзюме і фотографію дасылаць на эляктронны адрэс магазіна да 31 мая 2022 года”.
2. Гутарка:

* Што вы можаце сказаць пра змест гэтай аб’явы?
* Ці часта мы сустракаемся з памылковымі напісаннямі?
* Чаму так адбываецца?
* Што неабходна зрабіць для таго, каб не сумнявацца ў выбары той або іншай арфаграмы?
* Ці можаце адразу выправіць памылкі ў тэксце аб’явы?
* Назавіце тэму нашага ўрока.

1. Мэтавызначэнне

Вучням прапануюцца асноўныя паняцці, на якія будзе звернута ўвага на ўроку. Яны павінны адзначыць ўмоўнымі знакамі ступень валодання правілам: “+” – ведаю дасканала; “+ -“ – ведаю, але неабходна паўтарыць; “!” – ёсць праблемы; “0” – не ведаю:

|  |  |
| --- | --- |
|  | правапіс галосных о, э, а |
|  | правапіс галосных е, ё, я |
|  | правапіс мяккага знака і апострафа |
|  | правапіс у, ў |
|  | правапіс галосных *о, э, а, е, ё, я* ў складаных слоў |

Пастаноўка задач кожным вучнем.

1. **Пазнавальна-аперацыйны этап**
   1. Праверка дамашняга задання

Адказы настаўніка на пытанні, якія ўзніклі падчас выканання дамашняга задання.

* 1. Абагульненне і сістэматызацыя ведаў.

Работа па “Навуковых станцыях” (5, у адпаведнасці з заяўленымі пытаннямі. Гл. вышэй). У кожнай з іх у залежнасці ад пытання вылучаюцца “лідары” - вучні, якія паставілі знак “+” у табліцы насупраць правіла. Задача “лідара”: растлумачыць правіла астатнім вучням, арганізаваць кантроль і карэкцыю выкананых заданняў. Кожнаму вучню выдаецца “Ацэначны ліст”, дзе будуць фіксавацца балы за выкананыя заданні:

Ацэначны ліст

|  |  |
| --- | --- |
| балы | станцыі |
|  | правапіс галосных о, э, а |
|  | правапіс галосных е, ё, я |
|  | правапіс мяккага знака і апострафа |
|  | правапіс у, ў |
|  | правапіс галосных *о, э, а, е, ё, я* ў складаных слоў |
|  | самадыктант |

Заўвага: 2 балы, калі выканана без памылак, 1 бал – 2 памылкі, 0.5 бала – 3 - 4 памылкі, 0 балаў – больш за 4 памылкі.

Паўтарэнне правіла “Правапіс галосных *о,э,а* ў спрадвечна беларускіх і запазычаных словах” самастойна (на картках або ў падручніку). Вучні звяртаюцца да “лідара” або настаўніка, калі патрэбна дапамога.

1) Выбарачны зрокавы дыктант. Выпішыце з тэксту словы, напісанне якіх адпавядае правілу “Правапіс галосных о, э, а”, падкрэсліце арфаграмы.

Агінскія – старадаўні *магнацкі* род, што вёў сваю радаслоўную ад князя Рурыка, якога славяне некалі запрасілі да сябе княжыць. Многія прадстаўнікі роду Агінскіх займалі важныя дзяржаўныя пасады ў Вялікім *Княстве* Літоўскім. Галоўны маёнтак Агінскіх знаходзіўся ў горадзе Слоніме. Тут яны стварылі оперны тэатр, які стаў пасля асновай для польскай оперы.

Адзін з Агінскіх – Міхал Клеафас – быў вядомым кампазітарам. Ён доўгі час пражыў у Венецыі і Парыжы. Але душа яго імкнулася да родных *мясцін*. Ён напісаў славуты паланэз “*Развітанне* з Радзімай”. Паланэз увайшоў у скарбніцу сусветна вядомых музычных твораў. (Паводле У. Бутрамеева)

* Назавіце арфаграмы ў выдзеленых словах.
* Растлумачце розніцу ў лексічных значэннях слоў *скарбніца* і *скарбонка.*

Праверце сябе па ключы. Выставіце адпаведны бал ў ацэначны ліст. Рухайцеся на наступную станцыю.

Паўтарэнне правіла “ Правапіс галосных е, ё, я ў спрадвечна беларускіх і запазычаных словах” самастойна (на картках або ў падручніку). Вучні звяртаюцца да настаўніка, калі патрэбна дапамога

2) Тлумачальны дыктант. Растлумачце правапіс літар *е, ё, я* ў выдзеленых словах.

На сцэну выходзілі артысты. Яны чыталі вершы, *спявалі* песні, паказвалі *балетныя* і спартыўныя нумары. Чырвоныя, *зялёныя,* сінія, белыя пражэктары распаласавалі *цёмную* прастору залы, збегліся ў круг на сцэне. І ў гэты круг выйшаў чалавек у чорным пінжаку. Ён з*аспяваў*, і залу аглушыў магутны бас (Паводле А. Кудраўца).

* Зрабіце гукавы запіс выдзеленых слоў. Знайдзіце ў тэксце складаны сказ, зрабіце яго вусны разбор.

Адказ: [с’п’авал’і], [бал’этный’а], [з’ал’оный’а], [ц’омнуй’у], [зас’п’аваў].

Праверце сябе па ключы. Выставіце адпаведны бал ў ацэначны ліст. Рухайцеся на наступную станцыю.

Паўтарэнне правіла “Правапіс мяккага знака і апострафа” самастойна (на картках або ў падручніку). Вучні звяртаюцца да настаўніка, калі патрэбна дапамога.

3) Слоўнікавы дыктант

Жнівеньскі, восем, мільён, чысценькі, калоссе, аб’ёмны, кузня, пальма, здароўе, бар’ер, агеньчык, льецца, канькі, сям’я, браканьер, дзве, станьце, дзевяцьсот, камусьці, мядзведзь, ледзьве, інтэрв’ю, радасцю, куп’істы, барацьбіт, чэрвеньскі, слязьмі.

Праверце сябе па ключы. Выставіце адпаведны бал ў ацэначны ліст. Рухайцеся на наступную станцыю.

Паўтарэнне правіла “Правапіс у, ў” самастойна (на картках або ў падручніку). Вучні звяртаюцца да “лідара” або настаўніка, калі патрэбна дапамога.

4) Выкананне практ. 270, с. 187. Спішыце, устаўце прапушчаныя літары *у* або *ў*.

Праверце сябе па ключы. Выставіце адпаведны бал ў ацэначны ліст. Рухайцеся на наступную станцыю.

Паўтарэнне правіла “Правапіс галосных *о, э, а, е, ё, я* ў складаных словах” самастойна (на картках або ў падручніку). Вучні звяртаюцца да “лідара” або настаўніка, калі патрэбна дапамога.

5) Творчы дыктант. Утварыце і запішыце складаныя словы. Растлумачце правапіс галосных.

|  |  |
| --- | --- |
| 1-я частка | 2-я частка |
| жыцце… | …любівы, …устойлівы, …радасны, …люб, …дзейнасць |
| жыцця… |
| добра… | …суседскі, …душна, …вольны, …якасны, …сумленна |
| дабра… |
| мота… | …сані, …турызм, …воз, …дывізія, …ралі |
| мата… |
| ільно… | …сеялка, …сушылка, …уборка, …водства, …камбайн |
| ільна… |
| поўна… | …водны, …галоссе, …метражны, …праўны, …цэнны |
| паўна… |

Праверце сябе па ключы. Выставіце адпаведны бал ў ацэначны ліст.

Фізкультхвілінка

Музычная паўза. Гімнастыка для вачэй.

1. **Дыягнастычна-карэкцыйны этап**
2. Самадыктант. Спішыце тэкст, афармляючы яго ў адпаведнасці з арфаграфічнымі і пунктуацыйнымі нормамі.

Русальны тыдзень

Пры..шоў (Р/р)усальны тыдз..нь.

Азярышчанскія дз..ўчаты зв..валі в..нкі і вешалі іх на б..розах. А хлопцы н..слі на з..лёных н..сілках у б..розавы гай абраную ўсімі (Р/ р)усалку самую ладную дз..ўчынку якая зна..шлася ў Азярышчы. Гэта была трына..цаці(?)гадовая Янька Кагут.

З ра(з/с)пушчанымі в..ласамі яна пагойд(?)валася ў сінім небе. І с(?)вежы п..шчотны тварык дз..ўчыны ўсм..хаўся со(?)нцу нівам і з..лёным гаям. А за ёю ішла ў в..нках яе прыгожая світа.

…Палілі агні. Кідалі ў іх в..нкі. Дз..ўчаты ўц..калі ад Янькі а яна лавіла іх і казытала. (Паводле У. Караткевіча)

* Выканайце самаправерку.
* Калі ў народзе адзначаецца Русальны тыдзень?

2) Пасля заканчэння працы па станцыях дзеці абмяркоўваюць вынікі працы: якія заданні выкананы найлепш, якія тыповыя памылкі дапушчаны, прычыны памылак, заробленыя балы.

3) Выступленне “лідараў” са “справаздачай”.

4) Зварот да тэксту аб’явы, карэкцыя памылак.

5) Выстаўленне і каменціраванне адзнак.

**4. Завяршальны этап**

4.1. Падвядзенне вынікаў урока. Рэфлексія.

- Ці спадабаўся вам урок?

- Як вы думаеце, ці дасягнулі мы пастаўленых у пачатку урока задач?

На дошцы напісаны незакончаныя фразы. Прадоўжыце іх, калі ласка.

* Найбольш простым для мяне было заданне на станцыі...
* Найбольш складаным для мяне было заданне на станцыі...
* Мне ўсё спадабалася, але...
* Хачу пажадаць сваім аднакласнікам...
  1. Выстаўленне і каменціраванне адзнак.
  2. Інфармацыя пра дамашняе заданне

Практ. 272, с.188 або падабраць па 3-5 прыкладаў на кожнае з правіл, якія паўтараліся на ўроку, растлумачыць напісанне.

Паўтарыць правілы пастаноўкі знакаў прыпынку пры аднародных і адасобленых членах сказа (усім).

Мы заканчваем урок з добрымі ведамі і ў добрым настроі. Дзякую за працу!

Хай сонца яснае вам свеціць,

Хай песня разліваецца,

Хай сум ніколі вас не стрэціць,

Жыццё вам усміхаецца.